Eques (equitatio)

Eques est homo, vir aut femina, equitansIn lingua Latina classica nomen equitis viros semper fere significabat, sed praesertim in lingua postclassica etiam feminas, unde et hoc nomen tum pro masculino tum pro feminino habetur. Vide: Kruczkiewicz, Boleslaus (1925) Słownik łacińsko-polski dla użytku szkół średnich. Leopoli–Varsoviae: Książnica-Atlas. ISBN 83-86381-65-5.

Homines abhinc annorum circiter quinque milia equitare coeperunt.Trautmann, Martinus et al. (2023) First bioanthropological evidence for Yamnaya horsemanship. Science Advances 9: eade2451 Textus Ephippia autem, maximi momenti tum pro equitibus cum pro equis, postea inventa sunt; antiquissimum eorum quae usque ad nos pervenit ante duo milia quadringentos annos factum est.Wertmann, Patricius et al. (2023). The earliest directly dated saddle for horse-riding from a mid-1st millennium BCE female burial in Northwest China. Archaeological Research in Asia, 35: 100451. Textus 

Eques, antequam in equum ascendet, ephippium cum cingula et frenum cum habena ei imponit.Commenius, Johannes Amos (1658) Orbis sensualium pictus, hoc est, Omnium fundamentalium in Mundo Rerum & in Vitâ Actionum Pictura & Nomenclatura. Norimbergae: Typis & Sumptibus Michaelis Endteri. ISBN 978-83-235-1720-7 Equites saepius stivalia seu perones in pedibus et chirothecas in manibus habent, atque virgula utuntur; sed saeculo vicesimo primo, ante haec omnia vestimenta, galea in capite gravissima censetur, qua antea rarius vel minime utebatur.Deutsch, Julia (2006), Débuter l'équitation. Parisiis: Artemis. ISBN 2-84416-340-8 

Inter equites claros inveniuntur milites et reges, exempli gratia Alexander Magnus, cuius equo Bucephali nomen erat, et sancta Ioanna de Arc. Temporibus autem nostris, qui artem equestrem colunt athletae potius sunt qui sine sanguinis effusione inter se certantur, ut puta Maria Zandbang et Anna, Principissa Britanniarum.

Haud pauci homines, cum imaginem suam a pictoribus sculptoribusve fieri iuberentur, sese splendoris causa repraesentari tum equitantes, tum saltem in vestitu equestri voluerunt.

Nexus externi 

termini technici et nexus equitationem specantes

 Notae 

Categoria:Equites (equitantes)
Categoria:Equus